**ПРОЕКТ „ПРЕВЕНЦИЯ НА БРАКОНИЕРСТВОТО И ЗАМЪРСЯВАНЕТО НА ВОДНИТЕ ОБЕКТИ НА ТЕРИТОРИЯТА НА ОБЩИНА ДЕВИН“**

**Номер на проекта:** BG14MFOP001-4.031-0001

**Име на проекта:** „Превенция на бракониерството и замърсяването на водните обекти на територията на община Девин“

**Приоритет на Съюза 4:** „Увеличаване на заетостта и териториалното сближаване“

**Финансиран по:** Стратегия за Водено от общностите местно развитие на Местна инициативна рибарско група (МИРГ) „Високи Западни Родопи: Батак-Девин-Доспат“

**Име на бенефициента:** Сдружение на ловците и риболовците „Ловно-рибарско дружество“ град Девин

**Общи допустими разходи, лв.:** 41 668.95 лв.

**Безвъзмездна финансова помощ, лв.:** 41 668.95 лв. (35 418.12 лв. От ЕФМДР и 6 250.83 лв. от НБ)

**Дата на стартиране:** 20.01.2021 г.

**Дата на приключване:** 20.09.2021 г.

**Описание на проекта**

Проектът, подкрепен от Местната инициативна рибарска група „Високи Западни Родопи: Батак - Девин - Доспат“ е за изграждане на информирана и активна общност от местни доброволци, за включване на местната общност във важни екологични дейности, както и за създаване на условия за ограничаване и предотвратяване на бракониерството в бъдеще на територията на Община Девин.

Бенефициентът по проекта Сдружение на ловците и риболовците „Ловно-рибарско дружество“ град Девин фокусира своите дейности върху устойчивото стопанисване, възпроизводството и опазването на дивеча и рибата, съхраняването на екологичното равновесие и биологичното разнообразие. Инициативата за проекта е на членове на сдружението, като изразител и защитник на техните интереси в областта на защита на природата и на спорта.

Районът на Високите Западни Родопи е популярна дестинация за риболов, а развитието на риболовния туризъм на територията поражда няколко опасения за околната среда. Замърсяването на крайбрежните зони оказва значително отрицателно въздействие върху околната среда и цялостния имидж на дестинацията. Незаконните и нерегламентирани риболовни практики водят до загуба на биологичното разнообразие и влошаване на околната среда. Според Закона за водите в страната има 53 големи и значими язовира, които са изключителна публична държавна собственост. Три от тях се намират на територията на Община Девин. Освен това много реки, намиращи се на територията на МИРГ, също са обект на специална защита. Значителна част от рибарската територия е включена в мрежата Натура 2000. Повечето от язовирите и реките в района се използват широко за любителски риболов.

Проектът поставя началото на разрешаване на конкретни проблеми за ограничаване на негативните последствия от нерегулирания риболовен туризъм (бракониерство), постигане на устойчиво ползване на рибните ресурси и развитие на устойчив туризъм на територията на Рибарската област и по конкретно на територията на община Девин. Съхраняването на водните и рибни ресурси и биоразнообразието в тях ще бъде ключово и за съхраняване на имиджа на Рибарската област и привлекателността й за туристи, както и за развитието на потенциала й.

В рамките на дейностите по проекта са обучени доброволци, които вече извършват редовен мониторинг за критични и най-често замърсени райони. Те оказват подкрепа срещу бракониерството на служителите на Изпълнителната агенция по рибарство и аквакултури, която от своя страна издаде на всички доброволци специални идентификационни карти.

Проектът и доброволческите усилия са добре приети и признати от членовете на Ловно-рибарското дружество и от обществото. Стартирани са координирани съвместни дейности на местната общност и регионалните институции за справяне с основните проблеми в областта. В случай че доброволец открие бракониер в радиуса си на наблюдение, доброволецът докладва на Сдружението на ловците и риболовците в Девин или директно в териториалното звено на Изпълнителната агенция по рибарство и аквакултури.

Доброволците имат право да участват и като свидетели в процеса по установяване на забранената дейност и съставяне на съответните актове по Закона за административните нарушения и наказания.

**Постигнати резултати:**

С помощта на закупеното оборудване по проекта - дрон, камери с MMS модул и имейл функции, телескоп, термовизионен монокуляр, бинокли и моторна лодка са налице вече и постигнати резултати. Реализирани са доста проверки от доброволците съвместно със служители към Териториално звено - Изпълнителната агенция по рибарство и аквакултури гр. Смолян. Съставени са актове на нарушители за укриване на маломерни риби и използване на неразрешени методи и средства за риболов, извършени са наблюдения на критични и най-често замърсявани участъци на територията на община Девин.

В рамките на проекта са проведени две обучения за доброволци на следните теми:

* Предотвратяване на бракониерството на територията на водоеми в община Девин;
* Предотвратяване на замърсяване на територията на водните обекти.

Изпълнението на този проект изгради активна общност от местни доброволци на възраст между 30 и 40 години и включи местната общност във важни екологични дейности.